Hornfirðingar æfir yfir lokaverki Sigmundar sem dómsmálaráðherra Síðasta embættisverkið áður en Sigmundur Davíð Gunnlaugsson lét dómsmálin í hendur Ólafar Nordal á fimmtudag var að tilkynnt um að lögreglan á Hornafirði tilheyrði Norðausturkjördæmi . Fréttablaðið / GVA Á meðan Ólöf Nordal tók formlega við sem nýr innanríkisráðherra á Bessastöðum barst bæjarstjóranum á Hornafirði , Birni Inga Jónssyni , tilkynning um nýja reglugerð um að sveitarfélagið Hornafjörður teldist til umdæmis lögreglustjórans á Austurlandi . Með ákvörðun sinni ákvað þáverandi dómsmálaráðherra , Sigmundur Davíð Gunnlaugsson forsætisráðherra , að lögreglan á Höfn yrði áfram í hans kjördæmi , Norðausturkjördæmi . Þannig stöðvaði ráðherrann áform um flutning lögregluembættisins yfir í Suðurkjördæmi . Reglugerðin var síðasta verk Sigmundar Davíðs sem dómsmálaráðherra . „ Ég trúði ekki eigin augum , ég hugsaði með mér að þetta hlyti að vera prentvilla , “ segir Björn Ingi Jónsson . Björn Ingi Jónsson bæjarstjóri er reiður ákvörðun Sigmundar Davíðs og segist ekki hafa trúað tilkynningunni þegar hann fékk hana . Stjórnarþingmaður krefst skýringa Unnur Brá Konráðsdóttir , þingkona Sjálfstæðisflokks í Suðurkjördæmi , deilir á forsætisráðherra . „ Þetta er ákvörðun sem gengur gegn allri vinnu sem unnin hefur verið , hann þarf að útskýra hana . “ Undirbúningur að því að flytja lögregluna á Höfn í Suðurkjördæmi hefur staðið yfir síðan í sumar og var kominn á lokastig . Flutningurinn var áætlaður um áramót og var tilkominn vegna frumkvæðis frá innanríkisráðuneytinu . Nýja reglugerðin kom sveitarstjórn Hornafjarðar og öllum í Samtökum sunnlenskra sveitarfélaga því á óvart , að sögn Björns Inga . „ Í sumar var óskað sérstaklega yfir því að sveitarfélagið lýsti því yfir hvernig það sæi fyrir sér framtíð löggæslu . Eftir að þess var óskað fórum við í þá vinnu og kynntum niðurstöðuna , sem var sú að það væri langeðlilegast að löggæsla fylgi kjördæmamörkum . Það átti að taka tillit til okkar óska , “ segir bæjarstjórinn . Unnur Brá Konráðsdóttir , þingkona Sjálfstæðisflokks í Suðurkjördæmi , segir Sigmund Davíð þurfa að útskýra ákvörðun sína . Var búið að skipuleggja vaktir Búið var að fastsetja vaktir lögreglu og hjúkrunarfólks , lögreglustjóri Suðurlands heimsótti bæjarstjóra og bæjarstjórn í haust og ræddi fyrirkomulagið , skipurit , almannavarnir og fleira varðandi löggæsluna . „ Um miðjan desember á ég svo boðaðan fund með lögreglustjóranum sem ætlaði að hitta alla framkvæmdastjóra sveitarfélaga í sínu umdæmi , “ segir Björn Ingi „ Sigmundur Davíð setur svo reglugerð sem gengur þvert á það sem búið er að tala um undanfarnar vikur og algerlega án nokkurs samráðs , tíu mínútum áður en hann missir valdið , “ heldur bæjarstjórinn áfram . „ Þetta eru vinnubrögð sem eiga ekki að eiga sér stað nú á árinu 2014 . Það er mjög erfitt að túlka gjörninginn öðruvísi en að það hafi verið einhver þrýstingur . “ Skrifaði strax bréf til þingmanna og ráðherra Björn Ingi skrifaði strax bréf til þingmanna og nýs innanríkisráðherra , Ólafar Nordal , og rekur hann málavexti . Meðal annars segir hann frá því að ráðuneytið hafi óskað eftir skoðun sveitarfélagsins á framtíðarskipulagi lögregluumdæmisins . Bæjarráð Hornafjarðar hefur tekið undir sjónarmið sem fram komu á fundi Samtaka sveitarfélaga á Suðurlandi , að hagsmunum sveitarfélagsins verði best borgið með því að skipan lögreglumála fylgi kjördæmismörkum . „ Við vorum fullvissuð um að hlustað yrði á afstöðu okkar . Við fengum fregnir af því að við ættum að fara að skipuleggja flutning á Suðurland og höfðum enga ástæðu til að ætla annað , “ segir Björn Ingi sem fer fram á að þingmenn beiti sér í því að þessi ákvörðun verði endurskoðuð .